CELEX: 52005PC0581
Language: fi
Date: 2005-11-22
Title: Ehdotus neuvoston päätös luvan antamisesta Liettuan tasavallalle soveltaa jäsenvaltioiden liikevaihtoverolainsäädännön yhdenmukaistamisesta annetun kuudennen neuvoston direktiivin 77/388/ETY 11 artiklan A jakson 1 kohdasta poikkeavaa toimenpidettä

Tärkeä oikeudellinen huomautus

|

52005PC0581

Ehdotus Neuvoston päätös luvan antamisesta Liettuan tasavallalle soveltaa jäsenvaltioiden liikevaihtoverolainsäädännön yhdenmukaistamisesta annetun kuudennen neuvoston direktiivin 77/388/ETY 11 artiklan A jakson 1 kohdasta poikkeavaa toimenpidettä  /* KOM/2005/0581 lopull. */  

	[pic] | EUROOPAN YHTEISÖJEN KOMISSIO |Bryssel 22.11.2005KOM(2005) 581 lopullinenEhdotusNEUVOSTON PÄÄTÖSluvan antamisesta Liettuan tasavallalle soveltaa jäsenvaltioiden liikevaihtoverolainsäädännön yhdenmukaistamisesta annetun kuudennen neuvoston direktiivin 77/388/ETY 11 artiklan A jakson 1 kohdasta poikkeavaa toimenpidettä(komission esittämä)PERUSTELUTEHDOTUKSEN TAUSTA |110 | Ehdotuksen perusteet ja tavoitteet Jäsenvaltioiden liikevaihtoverolainsäädännön yhdenmukaistamisesta - yhteinen arvonlisäverojärjestelmä: yhdenmukainen määräytymisperuste - 17 päivänä toukokuuta 1977 annetun kuudennen neuvoston direktiivin 77/388/ETY 27 artiklan 1 kohdan nojalla neuvosto voi yksimielisesti komission ehdotuksesta antaa jäsenvaltiolle luvan ottaa käyttöön kyseisestä direktiivistä poikkeavia erityistoimenpiteitä veronkannon yksinkertaistamiseksi tai tietyntyyppisten veropetosten ja veron kiertämisen estämiseksi. Liettuan tasavalta pyysi komission pääsihteeristölle lähetetyssä kirjeessä lupaa ottaa käyttöön direktiivin 77/388/ETY 11 artiklan A jakson 1 kohdasta poikkeavia toimenpiteitä ja vahvisti komissiolle myöhemmin, että pyyntö koski myös poikkeusta kyseisen direktiivin 28 e artiklan säännöksistä. Komissio ilmoitti direktiivin 77/388/ETY 27 artiklan 2 kohdan mukaisesti Liettuan pyynnöstä muille jäsenvaltioille 7. kesäkuuta 2004. Komissio ilmoitti Liettualle 14. kesäkuuta 2005, että se oli saanut kaikki pyynnön arviointia varten tarpeellisina pitämänsä tiedot. |120 | Yleistä Direktiivin 77/388/ETY 11 artiklan A jakson 1 kohdan mukaan tavaraluovutuksista ja palvelusuorituksista maksettavan veron perusteena on ”kaikki se, mikä muodostaa luovuttajan tai suorittajan näistä liiketoimista ostajalta ... saaman tai saatavan vastikkeen...”. Tämä säännös on tavallisesti riittävä tapauksissa, joissa tavaraluovutus tai palvelusuoritus on pelkästään kaupallinen liiketoimi ja joissa luovuttajan tai suorittajan ja ostajan välillä ei ole etuyhteyttä, joka vaikuttaisi kyseisen luovutuksen tai suorituksen arvoon. Tapauksissa, joissa liiketoimen osapuolet ovat etuyhteydessä toisiinsa, on kuitenkin ilmennyt, että eräistä tavaraluovutuksista tai palvelusuorituksista kannetaan alhaisempi vero muuttamalla niiden arvoa omavaltaisesti. Kun etuyhteydessä olevalla vastaanottajalla ei ole täyttä vähennysoikeutta, tavaraluovutusten tai palvelusuoritusten aliarvostus tavanomaiseen markkina-arvoon verrattuna alentaa vastaanottajalta kannettavaa tuotantopanoksista maksettavaa veroa, jota ei palauteta. Kun tavaroiden luovuttajalla tai palvelujen suorittajalla on ainoastaan rajoitettu vähennysoikeus, täyden verovelvollisuuden piiriin kuuluvalle vastaanottajalle toimitettavan tavaran tai suoritettavan palvelun yliarviointi ei vaikuta kassavirtaa lukuun ottamatta vastaanottajaan, mutta kun verotettavien ja verovapaiden tavaroiden tai palvelujen arvon välinen suhde muuttuu, saattavat tavaran toimittajan tai palvelujen suorittajan mahdollisuudet saada veropalautus parantua. Jotta tällaisista arvonvaihteluista johtuvat veromenetykset voitaisiin estää, Liettua on pyytänyt lupaa saada muuttaa veron perustetta silloin, kun veron peruste poikkeaa huomattavasti käyvästä arvosta ja tavara toimitetaan tai palvelu suoritetaan etuyhteydessä olevien henkilöiden välillä. Liettuan arvonlisäverolainsäädännössä määritetään etuyhteydessä olevien henkilöiden käsite puolueettomasti arvon määritystä varten. Ehdotuksen nojalla Liettuan veroviranomaiset voivat arvonlisäveroa laskettaessa soveltaa tavaroihin ja palveluihin (11 artiklan A jakson 1 kohdassa määriteltyä) käypää arvoa tosiasiallisesti maksetun vastikkeen sijasta. Yhteisön sisäisten hankintojen arvon määrittämisestä säädetään direktiivin 77/388/ETY 28 e artiklassa, jolla laajennetaan 11 artiklan A jakson säännökset koskemaan yhteisön sisäisiä hankintoja. Jotta kotimaan tuotantokapasiteettia ja yhteisön sisäisiä hankintoja kohdeltaisiin tasaveroisesti ja jotta vastatoimia ei voitaisi helposti välttää toisessa jäsenvaltiossa etuyhteydessä olevaa henkilöä käyttämällä, Liettua haluaa sisällyttää yhteisön sisäiset hankinnat erityistoimenpiteen soveltamisalaan. Ehdotuksen mukaan erityistoimenpidettä voidaan soveltaa 31. joulukuuta 2009 saakka. Soveltamisaika on rajoitettu, jotta toimenpidettä voidaan tarkastella uudelleen saadun kokemuksen valossa ja jotta määräajan mahdollista jatkamista voidaan arvioida. Komissio esitti neuvostolle 16. maaliskuuta 2005 asiakirjan KOM(2005) 89. Kyseessä on ehdotus direktiiviksi, jolla muutettaisiin direktiivi 77/388/ETY tiettyjen arvonlisäveron kantamisen yksinkertaistamiseen ja veropetosten ja veron kiertämisen estämiseen tähtäävien toimenpiteiden osalta sekä kumottaisiin eräät poikkeuslupapäätökset. Tällä 27 artiklan järkiperäistämistä koskevalla ehdotuksella otettaisiin mm. käyttöön lainsäädäntö, joka kattaa samat tapaukset kuin pyydetty toimenpide. Ehdotetun poikkeuksen voimassaolo päättyy siis, kun järkiperäistämistä koskevan ehdotuksen nojalla annetussa direktiivissä säädetyt tämän alan toimenpiteet tulevat voimaan. |130 | Ehdotuksen alalla voimassa olevat säännökset Vastaavia poikkeuksia direktiivin 77/388/ETY 11 artiklan A jakson 1 kohdan ja 28 e artiklan soveltamisesta on myönnetty muille jäsenvaltioille. |141 | Johdonmukaisuus unionin muiden politiikkojen ja tavoitteiden kanssa Ei sovelleta. |ASIANOMAISTEN OSAPUOLTEN KUULEMINEN JA VAIKUTUSTEN ARVIOINTI |Asianomaisten osapuolten kuuleminen |219 | Ei sovelleta. |Asiantuntijalausunnot |229 | Ulkopuolisia asiantuntijoita ei tarvittu. |230 | Vaikutusten arviointi Ehdotuksen tarkoituksena on välttää arvonlisäveron kiertäminen ja sitä koskevat petokset. Sillä on näin ollen myönteinen vaikutus erityisesti sen vaatimustenmukaisuutta edistävän vaikutuksen ansiosta. Muut jäsenvaltiot ovat noudattaneet samaa mallia, ja Liettua totesi sen sopivaksi menetelmäksi ehkäisemään veromenetyksiä. Pyydetty toimenpide vastaa myös asiakirjassa KOM(2005) 89 olevaa ehdotusta, jolla 27 artiklaa koskevien poikkeusten lukumäärää vähennettäisiin. |EHDOTUKSEN OIKEUDELLISET NÄKÖKOHDAT |305 | Tiivistelmä ehdotetuista toimista Liettua pyytää lupaa poiketa kuudennen neuvoston direktiivin 77/388/ETY 11 artiklan A jakson 1 kohdan ja 28 e artiklan säännöksistä, jotta se voisi laskea uudelleen tavaraluovutuksista, palvelusuorituksista ja yhteisön sisäisistä hankinnoista maksettavan veron perusteen silloin, kun tämä poikkeaa huomattavasti käyvästä arvosta ja liiketoimen osapuolet ovat etuyhteydessä keskenään ja toisella osapuolella on rajoitettu vähennysoikeus. Arvo voidaan oikaista kuudennen direktiivin 11 artiklan A jakson 1 kohdan d alakohdassa määritellyn tavaraluovutusten tai palvelusuoritusten käyvän arvon mukaiseksi. |310 | Oikeusperusta Jäsenvaltioiden liikevaihtoverolainsäädännön yhdenmukaistamisesta - yhteinen arvonlisäverojärjestelmä: yhdenmukainen määräytymisperuste - 17 päivänä toukokuuta 1977 annetun kuudennen neuvoston direktiivin 77/388/ETY, sellaisena kuin se on muutettuna, 27 artiklan 1 kohta. |329 | Toissijaisuusperiaate Ehdotus kuuluu yhteisön yksinomaiseen toimivaltaan. Sen vuoksi toissijaisuusperiaatetta ei sovelleta. |Suhteellisuusperiaate Ehdotus on suhteellisuusperiaatteen mukainen seuraavista syistä: |331 | Päätös koskee jäsenvaltiolle sen omasta pyynnöstä annettavaa lupaa eikä siihen liity velvollisuuksia. |332 | Koska poikkeuksen soveltamisala on rajoitettu, erityistoimenpide on tavoitteeseensa nähden oikeasuhteinen. |Säädöslajin valinta |341 | Ehdotettu säädöslaji: muu. |342 | Muut vaihtoehdot eivät soveltuisi seuraavista syistä: Jäsenvaltioiden liikevaihtoverolainsäädännön yhdenmukaistamisesta annetun kuudennen neuvoston direktiivin 77/388/ETY 27 artiklan mukaan neuvosto voi yksimielisesti komission ehdotuksesta antaa luvan ottaa käyttöön yhteisistä arvonlisäverosäännöistä poikkeavia toimenpiteitä. Neuvoston päätös on ainoa soveltuva säädöslaji, koska se voidaan kohdistaa yksittäiselle jäsenvaltiolle. |VAIKUTUKSET TALOUSARVIOON |409 | Ehdotuksella ei ole vaikutuksia yhteisön talousarvioon. |LISÄTIETOJA |Tarkastelu-/tarkistus-/raukeamislauseke |533 | Ehdotukseen sisältyy raukeamislauseke. |1.  EhdotusNEUVOSTON PÄÄTÖSluvan antamisesta Liettuan tasavallalle soveltaa jäsenvaltioiden liikevaihtoverolainsäädännön yhdenmukaistamisesta annetun kuudennen neuvoston direktiivin 77/388/ETY 11 artiklan A jakson 1 kohdasta poikkeavaa toimenpidettä(Ainoastaan liettuankielinen teksti on todistusvoimainen)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon jäsenvaltioiden liikevaihtoverolainsäädännön yhdenmukaistamisesta - yhteinen arvonlisäverojärjestelmä: yhdenmukainen määräytymisperuste - 17 päivänä toukokuuta 1977 annetun kuudennen neuvoston direktiivin 77/388/ETY[1] ja erityisesti sen 27 artiklan,ottaa huomioon komission ehdotuksen[2],sekä katsoo seuraavaa:2.  Direktiivin 77/388/ETY 27 artiklan 1 kohdan nojalla neuvosto voi yksimielisesti komission ehdotuksesta antaa jäsenvaltiolle luvan ottaa käyttöön kyseisestä direktiivistä poikkeavia erityistoimenpiteitä veronkannon yksinkertaistamiseksi tai tietyntyyppisten veropetosten ja veron kiertämisen estämiseksi.3.  Liettuan tasavalta pyysi 3 päivänä elokuuta 2004 ja 16 päivänä joulukuuta 2004 päivätyillä kirjeillä lupaa ottaa käyttöön direktiivin 77/388/ETY säännöksistä poikkeava toimenpide, joka koskee arvonlisäveron perustetta.4.  Komissio ilmoitti direktiivin 77/388/ETY 27 artiklan 2 kohdan mukaisesti Liettuan tasavallan pyynnöstä muille jäsenvaltioille 7 päivänä kesäkuuta 2005 päivätyllä kirjeellä. Komissio ilmoitti 14 päivänä kesäkuuta 2004 päivätyllä kirjeellä Liettuan tasavallalle, että sillä on kaikki pyynnön arvioimiseen tarpeellisiksi katsomansa tiedot.5.  Direktiivin 77/388/ETY 11 artiklan A jakson 1 kohdan a alakohdan mukaan tavaraluovutuksista tai palvelusuorituksista maksettavan arvonlisäveron perusteena on kaikki se, mikä muodostaa luovutuksesta tai suorituksesta saatavan vastikkeen. Kyseisen direktiivin 28 e artiklan 1 kohdassa säädetään yhteisön sisäisistä hankinnoista kannettavan veron perusteesta viittaamalla 11 artiklan A jaksoon.6.  Poikkeusta vaativalla toimenpiteellä pyritään ehkäisemään veromenetyksiä tapauksissa, joissa arvonlisäveron alaisista tavaraluovutuksista, palvelusuorituksista ja yhteisön sisäisistä hankinnoista maksettavan veron perustetta muutetaan omavaltaisesti ja yhdellä osapuolella ei ole täyttä vähennysoikeutta.7.  Toimenpide olisi kohdennettava siten, että sitä sovelletaan ainoastaan silloin, kun kyseessä on arvonlisäveron kiertäminen tai sitä koskeva petos ja eräät edellytykset on täytetty. Toimenpide on siis oikeassa suhteessa aiottuun tavoitteeseen nähden.8.  Muille jäsenvaltioille on myönnetty lupia vastaaviin poikkeuksiin veronkierron tai veropetosten estämiseksi, ja ne ovat osoittautuneet tehokkaiksi.9.  Direktiivin 77/388/ETY 27 artiklan nojalla myönnetyt poikkeukset, joilla pyritään estämään etuyhteydessä olevien osapuolten välisiin tavaraluovutuksista ja palvelusuorituksista maksettavan arvonlisäveron kiertoa, sisältyvät 16 päivänä maaliskuuta 2005 annettuun komission direktiiviehdotukseen[3], jolla järkiperäistettäisiin eräitä kyseisen artiklan nojalla myönnettyjä poikkeuksia. Sen vuoksi on tarpeen rajoittaa poikkeuksen soveltamisaikaa niin, että se päättyy, kun kyseinen direktiivi tulee voimaan.10.  Tällä poikkeuksella voidaan varmistaa lopullisessa kulutusvaiheessa kannettavien arvonlisäverojen maksaminen, eikä se vaikuta kielteisesti arvonlisäverosta saataviin Euroopan yhteisöjen omiin varoihin,ON TEHNYT TÄMÄN PÄÄTÖKSEN:1 artiklaPoiketen siitä, mitä direktiivin 77/388/ETY 11 artiklan A jakson 1 kohdan a alakohdassa ja 28 e artiklassa säädetään, Liettuan tasavallalle annetaan lupa säätää, että tavaraluovutuksista, palvelusuorituksista ja yhteisön sisäisistä tavarahankinnoista kannettavan veron peruste on sama kuin kyseisen direktiivin 11 artiklan A jakson 1 kohdan d alakohdassa määritelty käypä arvo seuraavissa tapauksissa:11.  vastike on huomattavasti käypää arvoa alhaisempi ja tavaroiden tai palvelujen vastaanottajalla tai, silloin kun on kyse yhteisön sisäisistä hankinnoista, hankkijalla ei ole direktiivin 77/388/ETY 17 artiklan mukaista täyttä vähennysoikeutta12.  vastike on huomattavasti käypää arvoa suurempi ja luovuttajalla tai suorittajalla ei ole direktiivin 77/388/ETY 17 artiklan mukaisesti täyttä vähennysoikeutta.Tätä toimenpidettä voidaan soveltaa vain veropetosten ja veron kiertämisen estämiseksi tapauksissa, joissa veron perusteen muutoin muodostavaan vastikkeeseen ovat vaikuttaneet jäsenvaltion määrittelemät sukulaisuus-, johto-, omistus-, rahoitus- tai oikeussuhteet. Tätä säännöstä sovellettaessa oikeussuhteisiin kuuluu myös työnantajan ja työntekijän välinen virallinen suhde.2 artiklaEdellä 1 artiklalla annetun luvan voimassaolo päättyy päivänä, jona direktiivin 77/388/ETY 27 artiklan mukaisten poikkeusten, joiden tarkoituksena on estää arvonlisäveron kiertäminen tai siihen liittyvät petokset määrittämällä toisiinsa etuyhteydessä olevien henkilöiden välisten tavaraluovutusten tai palvelusuoritusten arvo, järkiperäistämisestä annettava direktiivi tulee voimaan, tai 31 päivänä joulukuuta 2009 riippuen siitä, kumpi näistä ajankohdista on aikaisempi.3 artiklaTämä päätös on osoitettu Liettua tasavallalle.Tehty Brysselissä […] päivänä […] kuuta […]Neuvoston puolestaPuheenjohtaja [1] EYVL L 145, 13.6.1977, s. 1, direktiivi sellaisena kuin se on viimeksi muutettuna direktiivillä 2004/66/EY (EUVL L 168, 1.5.2004, s. 35).[2] EUVL C […], […], s. […].[3] EUVL C 125, 24.5.2005, s. 12 (KOM(2005) 89).